የእስልምና አስተምህሮ የሚያዘውን በሰላም አብሮ የመኖር እሴቶችን ለማስከበር እንደሚጥሩ የእምነቱ ተከታዮች ገለጹ
ለኢዜአ ሪፖርተር አስተያየታቸውን ከሰጡት መካከል  ሃጂ ሃፊዝ ሁሴን ” እስልምና የሚያስተምረው በሰላም አብሮ መኖርን ብቻ ሳይሆን ለሌሎች እምነት ተከታዮች መልካም ነገሮችን ማከናወንና ጥሩ ስነምግባር ማሳየት ነው “ብለዋል፡፡ሃጂ ሃፊዝ እንዳሉት ከእስልምና ሃይማኖት አባቶች ወጣቶች ታላላቆቻቸውን እንዲያከበሩ፣ ሃይማኖታቸውን ነቢዩ መሃመድ ባስተማሩት መንገድ እንዲከተሉ፣ አገራቸውን እንዲወዱና እንዲያለሙ መምከር ፣ ማስተማርና ማሳወቅ ይጠበቃል።የረመዳን ወር ሰዎች እርስ በርስ የሚተዛዘኑበትና ያላቸውን ተካፍለው የሚበሉበት ወር በመሆኑ የእምነቱ ተከታዮች የእርስ በርስ መተዛዘን ፣ የመከባበርና የመደጋገፍ ባህላቸውን ቀጣይና ዘላቂ ማድረግ እንደሚገባቸውም መክረዋል ።በረመዳን ወር ከጎሮቤቶቻቸውና በሰፈራቸው ከሚኖሩ ሰዎች ጋር ያላቸውን  ማህበራዊ ህይወት በማጠናከር ለዘላቂ ሰላም የሚጠቅም ግንኙነት የሚፈጥሩበት መሆኑን የተናገሩት ደግሞ ወይዘሮ ከድጃ አባዱራ ናቸው፡፡የረመዳንን ወር ከቤተሰቦቹ ጋር ለማሳለፍ ከወልቂጤ ከተማ የመጣው ወጣት አበዱላዚዝ ኑርሁሴን በሰጠው አስተያየት ወጣቶች በረመዳን ወር አረጋዊያንና አቅመ ደካሞችን ሲያገለግሉ እንደቆዩ ሁሉ ወደፊትም ይህንኑ በጎ ተግባር  አጠናክረው መቀጠል እንዳለባቸው አመልክቷል፡፡ሼህ ታጅ አባሲመል በበኩላቸው “የእስልምና ሃይማኖት የሰላም ተምሳሌት በመሆኑ የእምነቱ ተከታዮች ስለ ሰላም የሚሰብኩ ፣ የሰላምን ጠቀሜታ ጠንቅቀው የሚያውቁና ለሰላም ጥብቅና የቆሙ መሆናቸውን በተግባር ማሳየት እንዳለባቸው ”  አሳስበዋልሰላምን ማስቀደም እምነትን በነፃነት ለማራመድ እንደሚጠቅም  የገለጹት ደግሞ ወይዘሮ ኑርያ አባዱራ ናቸው፡፡“ሌሎችን ስናከብር እንከበራለን ስለዚህ ተሳስበንና ተከባብረን አብሮ የመኖር ባህላችንን የሚሸረሽር ማንኛውንም ተግባር ድርጊት በጋራ መከላከል አለበን” ብለዋል ።በፆሙ ወቅት የእስልማና ሃይማኖት ተከታዮች የእምነቱ አስተምህሮ የሚያዘውን በሰላም አብሮ የመኖር እሴቶችን ለማስከበር የበኩላቸውን ጥረት እንደሚያደርጉ የእምነቱ ተከታዮች ገለጸዋል።(ኢዜአ)